पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना का नाम सुनते ही हर किसी के होश उड़ जाते हैं। अगर कोरोना के लक्षण हो और आठ दिन तक रिपोर्ट ही नहीं आए तो सब्र का बांध टूट ही जाता है। जिले के सादुलशहर कस्बे में शुक्रवार को कुछ ऐसा ही हुआ। एक कोरोना सस्पेक्टेड व्यक्ति ने सामुदायिक स्वास्थ्य केंद्र में हंगामा कर दिया। उसका कहना था कि उसने आठ दिन पहले सैंपल दिया था तथा उसे इसकी रिपोर्ट अभी तक नहीं मिली है। खास बात यह है कि पीड़ित ने इस बारे में संबंधित पोर्टल पर शिकायत भी की जहां से उसे इस रिपोर्ट के सादुलशहर से जांच के लिए नहीं भिजवाने की जानकारी मिली।
नहीं मिल रहा उपचार
पीड़ित का कहना है कि सैंपल रिपोर्ट के अभाव में उसे कोई भी प्राइवेट या सरकारी डॉक्टर दवा नही दे रहा है और कोरोना रिपोर्ट लाने के लिए कहा जाता है। उसका कहना था कि उसकी कहीं पर भी सुनवाई नहीं हो पा रही है।
सैंपल हमारे पास नहीं रोका
इस बारे में सामुदायिक स्वास्थ्य केंद्र के प्रभारी डॉ.लक्ष्यसिंह का कहना था कि सैंपल उन्होंने दो मई को ही जांच के लिए भिजवा दिया। उनका कहना था कि सैंपल की जांच अंडर प्रोसेस दिखा रही है। ऐसे में संभव नहीं है कि यह हमारे यहां रुका हुआ हो।
रिपोर्ट: पवन शर्मा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva mai_Deva zho_Hant eng_Latn